Klask a reas Napoleon lubaniñ e vreur o kinnig dezhañ bezañ roue e Spagn, met nach a reas Luigi. Neuze e tivizas an impalaer kemer ar galloud e-unan. En hañvezh 1809 e chourchemennas da Luigi dont da Bariz. Eno, goude mizvrezhioù o tabutal, e rankas sinañ un emglev a roe da Vro-Chall kreisteiz e rouantelezh. En 1810 e tistroas Luigi da Holland . Nebeudik goude e krogas an armeoù gall da laoubiñ kêrioù kornok ar vro. Neuze e komprenas e oa kollet an abadenn. Hep goulenn aotre e vreur bras e tilezas ar gurunenn, a roas de vab yaouank, Napoléon-Louis Bonaparte, a voe roue un nebeud deizioù, hag e techas da Vienna. Neuze e voe staget Holland ouzh an Impalaeriezh chall.